Šurany

Šurany (v minulosti Veľké Šurany, ) sú mesto ležiace v Nitrianskom kraji.

Polohopis 
Mesto sa nachádza vo východnej časti Podunajskej roviny, na brehoch Malej Nitry. Prechádza ním cesta II/580, západným okrajom vedie I/64 z Nitry na Nové Zámky. Šurany sú tiež významnou železničnou križovatkou, nakoľko sa tu stretávajú trate od Bratislavy (odb. z Palárikova), do Zvolena, Prievidze, Zlatých Moraviec i Komárna. Šurany sú vzdialené  severne od Nových Zámkov,  východne od Šale,  južne od Nitry a  západne od Levíc. Je to priemyselno-poľnohospodárske mesto, ktoré leží na pravom brehu rieky Nitry, v nadmorskej výške

Časti mesta 

 Nitriansky Hrádok
 Kostolný Sek
 Nový Svet
 Kopec
 Sídlisko MDŽ
 Argentína

Ulice 

 Šurany

Albertov Dvor, Bernolákova, Bottova, Cintorínska, Družstevná, Duklianska, Gorkého, Hasičská, Hledíkova, Hollého, Hradná, Hviezdoslavova, Chalúpkova, J. Kráľa, Jánošíkova, Jesenského, Jiráskova, Kollárova,  Komenského, Kopec, Kpt. Nálepku, Krátka, Krížna, Kukučínova, Kútiky, Ľ.Podjavorinskej, Lesná, Levická, Lúčna, M. Kokošovej, Májová, Malá, Markusova, Matunákova, MDŽ, Mierová, Mlynská, Mostná, M. R.Štefánika, Mudrochova, Nábrežie, Námestie Hrdinov, Nitrianska, Nová, Novozámocká, Nový Dvor, Nový Svet, Partizánska, Poľná, Pri vodárni, Pribinova, Priekopy, Puškinova, Rázusova, Sládkovičova, Slovenská, SNP, SPTŠ, Staničná, Stará tehelňa, Suvorovova, Školská, Štrková, Štúrova, Švermova, T. Vansovej, Továrenská, Tyršova, Vajanského, Zámocká, Ž. Bosniakovej, Železničná, Športová

 Kostolný Sek

Brezová, Južná, Kláštorná, Klubová, Kostolná, Kvetná, Medňanského, Na vŕšku, Pod gaštanmi, Poznanova, Rozmarínová, Severná, Slnečná, Šurianska, Ulica A. Slávku, Ulica sv. Anny, Východná, Za školou, Západná

 Nitriansky Hrádok

Dolná, Hlavná, Jabloňová, Na brehu, Na lúkach, Na pažiti, Nad hliníkom, Pod hájom, Pod lipami, Pri Čiernej vode, Pri Zámočku, Prídavky, Riečna, Rovná, Topoľová, Ulička, Za kostolom, Záhradná

Vodné toky 

 Malá Nitra
 Nitra
 Žitava (nové koryto)

Vodné plochy 
Tona, Štrkáreň, Mederčina

Obyvateľstvo 

 V meste žije 9 960 obyvateľov (stav k 31. 12. 2015).
 Národnostné zloženie (2001): Slováci 97,3%, Maďari 0,8%, Česi 0,6%, Rómovia 0,3%.
 Vierovyznanie: Rímskokatolíci 80%, bez vyznania (ateisti) 14,8%, Evanjelici 1,2%, nezistené 3,3%.
 Počet obyvateľov mesta Šurany vrátane častí Kostolný Sek a Nitriansky Hrádok k 1. januáru 2006: 10 326

Kultúra a zaujímavosti

Pamiatky 

 Archeologická lokalita Zámeček, zahŕňa územie s rozlohou 15 ha s kontinuálnym osídlením od neolitu po stredovek. Nachádza sa v mestskej časti Nitriansky Hrádok. Je nazývaná Slovenskou Trójou, patrí medzi najväčšie archeologické náleziská v Strednej Európe. Vzácnym nálezom je plastika sediacej ženy Hrádockej Venuše – Magna Mater, ktorá bola vyobrazená na slovenskej dvojkorunovej minci. Tisíce predmetov sú dôkazom osídlenia od neolitu (ml. doby kamennej) až do obdobia príchodu Slovanov.

 Rímskokatolícky kostol sv. Štefana Prvomučeníka, trojloďová pôvodne baroková stavba s polygonálnym ukončením presbytéria, transeptom a vežami tvoriacimi súčasť jej hmoty, z roku 1719. Stojí na mieste staršej stavby zo začiatku 17. storočia, ktorú nechal vybudovať nitriansky biskup Štefan Bosniak. V roku 1936 bola zbúraná loď kostola a do roku 1942 bola vybudovaná nanovo v duchu konzervatívnej moderny. Z barokovej stavby tak ostalo stáť iba dvojvežové priečelie. Autorom interiérovej výmaľby je Edmund Massányi. Kostol má tri oltáre, nad hlavným je freska umučenia sv. Štefana. Pod kostolom je umiestnená krypta. Fasády kostola sú členené lizénami a polkruhovo ukončenými oknami so šambránami, na bočných lodiach bifóriami. Priečelie je členené pilastrami, kordónovou rímsou, veže sú ukončené korunnými rímsami s terčíkmi a zvonovitými helmicami s laternami.

 Ortodoxná synagóga, jednoloďová eklektická stavba na pôdoryse obdĺžnika z roku 1916. Po druhej svetovej vojne objekt slúžil ako učňovské stredisko. Rekonštrukcia objektu sa začala v 90. rokoch 20. storočia. V súčasnosti tu sídli tu Mestské múzeum Šurany. V interiéri sa nachádza železobetónový kazetový strop s motívom Dávidovej hviezdy. Na mieste svätostánku je umiestnený pamätník obetiam holokaustu. Fasáda je dekorovaná secesnými a maurskými vzormi. Fasády sú členené pilastrami a korunnou rímsou s výrazným oblúčkovým vlysom. Okná poschodia sú polkruhovo ukončené so štukovými šambránami. Priečelie je ukončené trojuholníkovým štítom s centrálnou rozetou a párom nárožných dekoratívnych gulí, štít pokračuje na bočné fasády vo forme atiky.

 Mariánsky – morový stĺp so sochou Immaculaty, z 18. storočia.

 Kaplnka Narodenia Panny Márie z roku 1937.

Pomníky 

 Pamätník padlým v II. svetovej vojne z roku 1976.
 Socha gen. M.R. Štefánika, pôvodná bola postavená v roku 1934, zlikvidovaná na zač. 50. rokov. Súčasná je od akad. sochára J. Pospíšila. Na pôvodné miesto však bola osadená krátko po revolúcii v roku 1989. Socha je považovaná za symbol slobody a Slovákov na južnom Slovensku.

Kultúra

Mestské kultúrne stredisko 
Sídli na ulici SNP č. 16. Organizačnými zložkami strediská sú:

 Mestská knižnica Michala Matunáka – SNP 16
 Kino Hviezda
 prírodné kino – Amfiteáter
 Kultúrne zariadenie Nitriansky Hrádok – Hlavná 32
 Kultúrne zariadenie Kostolný Sek – Šurianska 11
 Spoločenská hala – Komenského 2
 Mestské múzeum – Synagóga – Malá ul.

Pravidelné podujatia 
Nový rok sa začína tradičným novoročným ohňostrojom v centre mesta a v mestských častiach. V posledný fašiangový deň, pred popolcovou stredou je v Spoločenskej hale organizovaná Fašiangová zábava spojená s pochovávaním basy. V apríli organizuje ZO SZZ Šurany tradičnú Požitavskú výstavu vín (v roku 2018 je to už 9. ročník). V júni sú organizované Divadelné Šurany a Olympiáda žiakov základných škôl v Šuranoch. Deň pred 1. májom sú v meste a mestských častiach organizované Prvomájové oslavy. Svoj deň oslavujú v meste aj tí najmenší – deti, 1. júna sa konávajú v centre mesta oslavy MDD. V auguste sa konáva Športovo-nenáročná olympiáda seniorov. Každoročne sa v Šuranoch koncom mesiaca september konáva tradičný Šuriansky jarmok. V roku 2018 oslavuje mesto Šurany 880. výročie mesta. Pri tejto príležitosti sú v meste organizované podujatia rôzne druhu. V decembri sa konávajú Mikulášske trhy.

Hospodárstvo a infraštruktúra

Zdravotníctvo 
V Šuranoch dodnes funguje mestská poliklinika. Nachádza sa na ulici SNP pred TESCO-m. Nachádzajú sa tu lekári pre dospelých, deti, zubní lekári, ortopéd, neurológ, psychiater, logopedička a mnoho ďalších lekárov.

Doprava 
Mesto je významnou železničnou križovatkou. Priame trate vedú do smerov Bratislava, Nové Zámky, Nitra, Levice/Banská Bystrica a Zlaté Moravce. Cez mesto prechádza autobusová doprava do Nových Zámkov, Nitry, Levíc.

Dôležité firmy 
Nachádza sa tu najstarší cukrovar v strednej Európe postavený v roku 1854. Nepretržite fungoval do roku 2000, kedy ho nový majiteľ odstavil. V súčasnosti sídlia v meste viaceré podniky a továrne, napr.  BANG Joo ELEKTRONICS, Roffelsen Plastics Slovakia, staré a najznámejšie SILO na Slovensku. LINDENAMAIER na Nitrianskej za nadjazdom. Ďalej sú tu čerpacie stanice G&G, RAMA, SLOVNAFT a SHELL. V Šuranoch sú aj obchodné domy TESCO na ulici SNP a TERNO Supermarket pred sídliskom MDŽ, LIDL hneď vedľa autobusovej stanice, DM drogéria na ulici M.R. Štefánika. V dedine Nitriansky Hrádok sa nachádza firma DMC s.r.o. na ulici Hlavná, vo dvore Kultúrneho domu. V Šuranoch fungujú štyri lekárne.

Riaditeľkou polikliniky je Ing. Miroslava Križanová. Poliklinika funguje od roku 1996. Mestská poliklinika Šurany poskytuje svojim pacientom primárnu, špecializovanú a rehabilitačnú zdravotnú starostlivosť.

Projekt 3D Šurany 
Je projekt virtuálneho mesta Šurany. Jeho cieľom je vytvoriť virtuálnu mapu celého mesta, ktorá sa bude zobrazovať v aplikácii Google Earth.

Školstvo 
V Šuranoch sa nachádzajú 4 základné školy a 4 stredné školy

 stredné školy: Gymnázium Šurany, Obchodná akadémia, Stredná odborná škola technická, Stredná odborná škola
 základné školy: CZŠ Žofie Bosniakovej, ZŠ Bernolákova a ZŠ SNP, Špeciálna základná škola.
 materské školy: MŠ Mostná, MŠ MDŽ
 Centrum voľného času
 Základná umelecká škola

Šport 

 Bedmintonový klub Šurany
 Futbalový klub ŠK ŠURANY (IV.liga JV) alebo 2. futbalové prímestské kluby TJ Slovan Kostolný Sek (II. trieda OblFZ N. Zámky), ŠK Šurany Juniori, ŠK Šurany B U19 (VI. Liga ObFZ N. Zámky)
 Hádzanársky klub Mesta Šurany (I.liga)
 Karate klub TRIUMPH Šurany
 Atletika – TJ SO Lokomotíva Šurany
 MHK Šakal Šurany
 ALL STARS
 Klub turistov Šurany
 TJ Slávia Jazdecký oddiel
 Junkride Freestyle park Šurany

Osobnosti mesta

Rodáci 

 Žofia Bosniaková (* 1609 – † 1644), uhorská šľachtičná, dodnes uctievaná ako svätica
 Štefan Rosival (* 1844 – † 1916), rímskokatolícky duchovný, kanonik a titulárny opát, politik a poslanec dolnej komory uhorského parlamentu.
 Michal Matunák (* 1866 – † 1932), rímskokatolícky kňaz, historik, turkológ, archivár a múzejník
 Alexander Markuš (* 1913 – † 1945), stredoškolský profesor, protifašistický bojovník, politický komisár partizánskych skupín
 Dominik Tóth (* 1925 † 2015), rímskokatolícky biskup
 Laco Zrubec (*1931 – † 2011), spisovateľ a scenárista
 Vendelín Laca (* 1932 – † 2015), organista, podnikový právnik, nálezca sošky Magna Mater (Veľká Matka)
 Dezider Németh (* 1936 – † 2011), publicista, fotograf a filmár
 Eva Garajová (* 1946), členka Matice slovenskej, pedagogička, bývalá poslankyňa NR SR a bývalá veľvyslankyňa SR pri Rade Európy v Štrasburgu
 Jozef Barmoš (* 1954), bývalý futbalista a tréner, reprezentant ČSSR
 Eva Jaššová (* 1954 – † 2014), psychologička, slovenská novinárka, mediálna odborníčka a politologička.
 Gabriela Dolná (* 1955), filmová, televízna a divadelná herečka
 Ján Litvák (*1965), básnik, jazykový redaktor, šéfredaktor magazínu Doma v záhrade
 Dárius Koči (* 1992), divadelný herec a spevák

Pôsobili tu 

 Karol Markovič (* 1912 – † 1978), rímskokatolícky kňaz a historik

Referencie

Pozri aj 

 Zoznam kultúrnych pamiatok v Šuranoch
 Železničná stanica Šurany

Externé odkazy 

 Oficiálna stránka mesta
 Videá o meste Šurany - z archívu Dezidera Németha

 
Okres Nové Zámky
Mestá na Slovensku